ఐపిఒకు వస్తున్న ఆర్‌బిఎల్‌
రూ.1213 కోట్ల నిధుల సమీకరణ
ముంబై, ఆగస్టు 17: ప్రైవేటురంగంలోని ఆర్‌బిఎల్‌ బ్యాంకు ఐపిఒ ఈనెల 19వ తేదీ ఐపిఒ జారీకి మార్కెట్లకు వస్తోంది. మొత్తం ఐపిఒ ద్వారా 1213 కోట్ల నిధులను సమీ కరించాలని నిర్ణయించింది. ఇష్యూధర 224-225గా నిర్ణయించింది. 2005లో ఎస్‌ బ్యాంకు తర్వాత ప్రైవేటురంగ బ్యాంకింగ్‌ వ్యవస్థలో ఆర్‌బిఎల్‌ తిరిగి ఐపిఒకు వస్తోంది. ప్రీఐపిఒ ప్లేస్‌మెంట్‌ కింద గడచిన డిసెంబరులో ఆర్‌బిఎల్‌ బ్యాంకు 2.5 కోట్ల షేర్లను 195 రూపాయల చొప్పున ఇన్వెస్టర్లకు కేటాయించి 3487.5 కోట్లు సమీకరించింది. ఆసియా అభివృద్ధి బ్యాంకు, డివిఐ ఫండ్‌, సిడిసి గ్రూప్‌ సంస్థలు ఇన్వెస్టర్లుగా ఉన్నా యి. ప్రస్తుత ఐపిఒ ఆగస్టు 23వ తేదీతో ముగుస్తుంది. ఆర్‌బిఎల్‌ బ్యాంకు గతంలో రత్నాకర్‌ బ్యాంకు లిమిటెడ్‌గా పిలువబడేది. బ్యాంకు ముందు ప్రాంతీయ బ్యాంకుగా 1943లో మహారాష్ట్రలో ప్రారంభించింది. కోల్హాపూర్‌, సంగ్లిజిల్లాల్లో రెండు శాఖలు కలిగి ఉంది. ఆర్‌బిఎల్‌ బ్యాంకు భారీ కార్పొరేషన్లు, చిన్నమధ్యతరహా సంస్థలు, వ్యవ సాయ రంగ కస్టమర్లు, రిటైల్‌ కస్టమర్లు, ఆర్ధికచేకూర్పు అల్పాదాయ వర్గాల కస్టమర్లకు ఎక్కువ సేవలందిస్తోంది. 2010లో బ్యాంకు కొత్త మేనేజ్‌మెంట్‌ చేపట్టింఇ. కంపెనీ సిఇఒగా విశ్వవీర్‌ అహూజా బాధ్యతలు స్వీకరించారు. గడచిన ఐదేళ్లలో కొత్త యాజ మాన్యం తన బ్రాంచ్‌ నెట్‌వర్క్‌ను 100 నుంచి 197కు పెంచింది. బ్యాంకు మొత్తం శాఖలు ఎక్కువగా మహారాష్ట్రలోనే ఉన్నాయి. ఈ ఐపిఒకు లీడ్‌మేనేజర్లుగా హెచ్‌డిఎఫ్‌సి బ్యాంకు, ఐసిఐసిఐ సెక్యూరిటీస్‌, ఐఐఎఫ్‌ఎల్‌ హోల్డింగ్స్‌, ఎస్‌బిఐ క్యాపిటల్‌ మార్కె ట్లు, ఐడిఎప్‌సి సెక్యూరిటీస్‌ వంటివి ఎక్కువ ఉన్నాయి. బ్యాంకు టైర్‌-1 మూలధన నిధులను పెంచుకునేందుకు ఐపిఒ చేపట్టింది. బ్యాంకు స్థిరాస్తిప్రమాణాలు మరింత పెరుగుతాయి. బ్రాండ్‌నేమ్‌ను కూడా మరింత విస్తరించాలని నిర్ణయించింది. ఆర్‌బిఎల్‌ బ్యాంకు బిఎస్‌ఇ, ఎన్‌ఎస్‌ఇల్లో కూడా జాబితా అయింది. కరెంటు, సేవింగ్‌ఖాతాలపరంగా ఆర్‌బిఎల్‌బ్యాంకు తక్కువ కరెంటుఖాతా సేవింగ్‌ ఖాతాలను కలిగి ఉంది. 18.6శాతంగా ఉంది. మొత్తం వార్షిక పద్ధతిలో అయితే 45శాతంగా ఉంది. మార్చినెలాఖరునాటికి బ్యాంకు 296.80 కోట్లుగా ఉంది. అంతకుముందు ఏడాదితో పోలిస్తే 42.38శాతం పెరిగింది. ఆర్‌బిఎల్‌ బ్యాంకు 65.74శాతం పూర్తిసంవత్సరానికిగాను వృద్ధిని సాధించింది. బ్యాంకు స్థూల ఎన్‌పిఎలు 0.77శాతంగాను, 0.98శాతంగా ఉన్నాయి. 2015,2016 ఆర్థిక సంవత్సరాల్లో తగుమాత్రంగానే ఉన్నాయి. నికరఎన్‌పిఎలు 0.27శాతం, 0.59శాతం గా ఉన్నాయి. షేర్‌ఖాన్‌ సంస్థ అంచనాల ప్రకారం చూస్తే ఆర్‌బిఎల్‌ బ్యాంకు రాబడులు ధరల నిష్పత్తిని కింద 23.4రెట్లు, 2.4రెట్లు అధికధరవద్ద ఉంందని అంచనా వేసింది. 2016 ఆర్థికసంవత్సర రాబడుల ప్రకారం కంపెనీ లాభదాయ కంగానే ఉంటుందని అంచనా. ఏంజెల్‌ బ్రోకింగ్‌ సంస్థ మిడ్‌సైజ్‌ప్రైవేటు రంగ బ్యాంకులు ప్రస్తుతం ట్రేడింగ్‌ మెరుగ్గా ఉందని అంచనా వేసాయి. ప్రస్తుత బ్యాంకు స్థితిగతులు, ఆర్థికవనరులను పరిశీలించిన ఏంజెల్‌బ్రోకింగ్‌ వాటా లను కొనుగోలుచేయవచ్చని ప్రకటించింది. ఈ ఏడాది మార్కెట్లకు కార్పొరేట్‌ సంస్థల ఐపిఒలు ఎక్కువ వస్తు న్న సంగతి తెలిసిందే. సుమారుగా 11కుపైగా ఐపిఒ లు వస్తాయని అంచనా వేస్తున్నారు. ఇప్పటివరకూ కంపెనీలు జారీచేసిన ఐపిఒల ద్వారా 11వేల కోట్ల రూపాయల నిధులుసమీకరించుకోగా ఆర్‌బిఎల్‌ వంటి సంస్థల ఐపిఒలతో మరిన్ని మార్కెట్లకు రావచ్చన్నది అంచనా. బ్యాంకులకు రుణపరపతి సంక్లిష్టంగా మారిన తరుణంలో ఎన్‌సిడిల జారీ లేదా ఐపిఒల ద్వారా నిధులు సమీకరించుకోవడంలనేది సాంప్రదాయంగా వస్తున్న విధానమే.